## Arranca el curs a les EOI de la Comunitat Valenciana amb 87.019 places oferides i l’ensenyament de 17 idiomes

*** La xarxa d’EOI està present en 78 municipis de la Comunitat entre seus principals i seccions
* El curs comença també per als alumnes de l’Escola Oficial d’Idiomes Virtual Valenciana**

Les escoles oficials d’idiomes de la Comunitat Valenciana han arrancat hui el curs 2023-2024 amb una oferta de 87.019 places, 81.059 de les quals corresponen a la modalitat presencial i 5.960 a la virtual.

La xarxa d’EOI està present en 78 municipis de la Comunitat Valenciana entre seus principals i seccions.

A les seus de la Comunitat s’oferixen 17 idiomes: alemany, anglés, àrab, basc, francés, grec, italià, japonés, portugués, romanés, rus, xinés, neerlandés, finés, polonés, valencià i espanyol per a estrangers. Per la seua banda, l’Escola Oficial d’Idiomes Virtual Valenciana oferix cursos curriculars en línia d’alemany, anglés, francés i valencià.  
Els idiomes més demanats per l’alumnat de les EOI de la Comunitat són anglés, valencià i francés.

Des de la Conselleria d’Educació, Universitats i Ocupació s’aposta per la millora del nivell d’idiomes i per a fer-ho compta amb una xarxa pública de qualitat que oferisca les mateixes oportunitats a tots els valencians i valencianes.

Fecha: 25/09/2023